NaiveNeuron/SloPal huggingface dataset:
Matovič, Igor, poslanec NR SR (2013-02-14):
Kolegyňa Nicholsonová, je tu? Neni tu. Ale hovorila si, že ťa zaráža, prečo mi liberálne hodnoty SaS nevadili alebo liberálne kroky, návrhy nevadili pred voľbami v roku 2010. No a, Lucka, ja ti z tohto miesta poviem, že práve ty si bola tá, ktorá si spustila voči mne a voči našej prítomnosti na konci vašej kandidátky doslova inkvizičný liberálny proces. A ja toto verejné tvoje prezentovanie, že sa čuduješ, považujem za odsúhlasenie toho, aby som celú túto e-mailovú inkvizičnú komunikáciu mohol zverejniť. Takže len povedz, kedy si to praješ a v akom médiu, bez problému to zverejním a myslím si, že ľudia si urobia veľmi dobrý obraz o SaS-ke. Vtedy som sa práveže ohradil voči vašim liberálnym návrhom a prezentoval som naše rozdielne pohľady na svet, ktoré boli konzervatívne, a sme sa vyhradzovali v letákoch, ktoré sme distribuovali do schránok. A ty si, práveže ti to veľmi vadilo a spustila si vnútorný mailing všetkým členom SaS, potom mi to Richard Sulík posunul, ja som sa do toho zapojil, kde sa teda prekvapivo tvárila, že ako je to možné, že takýchto konzervatívcov niekto dovolil zobrať na kandidátku a jak ty si s tým neni stotožnená, tak teraz sa netvár, že ty nevieš o tom, že som niekedy voči tomuto bojoval. Voči vášmu zvrátenému, veľakrát liberálnemu pohľadu na svet. Interrupcie v 8. mesiaci tehotenstva, nehnevaj sa, jednoducho ja som väčšiu zvrátenosť ešte nevidel. A toto dokázal vyprodukovať jediný politik na Slovensku a to bol váš kandidát do eurovolieb. Kolega Blaha, mrzí ma, keď to poviem tak obrazne, že v podstate si za misku šošovice chceš predať tradičné slovenské hodnoty. Mrzí ma to. A keď hovoríš, že teda starajme sa teraz o to, že čo ľudia budú jesť. Áno, vy ste sľúbili istoty, starajte sa, ale takisto si nenechajme zobrať konzervatizmus... (Prerušenie vystúpenia časomerom.)
Burian, Jozef, poslanec NR SR (2018-03-13):
Ďakujem pekne, pán predsedajúci. Vážené dámy, vážení páni, vážené poslankyne, poslanci, dovoľte, aby som podal správu Výboru Národnej rady Slovenskej republiky pre sociálne veci o prerokovaní petície občanov Slovenskej republiky podanej Národnej rade 6. februára 2018, aby zmenou zákona o sociálnom poistení č. 461/2003 Z. z. v znení neskorších predpisov stanovila maximálny vek odchodu do starobného dôchodku na 64 rokov a vytvorila zákonné možnosti pre skorší odchod do starobného dôchodku bez krátenia sumy dôchodku. Predseda Národnej rady túto petíciu pridelil, podanú na Národnej rade Slovenskej republiky, pridelil výboru pre sociálne veci. Výbor Národnej rady Slovenskej republiky pre sociálne veci prerokoval petíciu za účasti petičného výboru na svojej 33 schôdzi. Výbor uznesením č. 100 z 13. marca 2018 vzal na vedomie uvedenú petíciu a zároveň odporúčal Národnej rade Slovenskej republiky petíciu občanov Slovenskej republiky podané Národnej rade Slovenskej republiky zo dňa 6. februára 2018, aby zmenou zákona o sociálnom poistení č. 461/2003 Z. z. v znení neskorších predpisov stanovila maximálny vek pre odchod do dôchodku vo veku 64 rokov a vytvorila zákonné možnosti pre realizáciu alebo pre možnosť realizácie a takéhoto, takej, takéhoto, takejto možnosti, aby vzala, vzala Národná rada na vedomie. Týmto uznesením zároveň poveril mňa a Jozefa Buriana, aby som informoval Národnú radu o prerokovaní tejto petície. Ďakujem, pán predsedajúci, skončil som.
Grendel, Gábor, podpredseda NR SR (2020-11-05):
Jedna faktická poznámka na vystúpenie pani poslankyne, pán poslanec Kamenický.
Jurinová, Erika, podpredsedníčka NR SR (2013-06-17):
Pán poslanec Kvasnička.
Grendel, Gábor, podpredseda NR SR (2021-05-06):
Stačilo, pán poslanec? Áno, ďakujem pekne. Ďalšiu otázku položil pán poslanec Igor Hus na pána ministra dopravy a výstavby Slovenskej republiky a otázka znie: „Vážený pán minister, v úseku Kremnické bane – Turček – Horná Štubňa má cesta I. triedy 1/65 nevyhovujúce smerové vedenie a šírkové usporiadanie pre cestu I. triedy, ako aj stavebnotechnický stav, ktorý nezodpovedá významu tejto komunikácie, preto by som sa chcel opýtať na aktuálny stav prípravy rekonštrukcie spomínaného úseku cesty I. triedy 1/65 Kremnické bane – Turček – Horná Štubňa. Aké konkrétne kroky sa plánujú vykonať a v akom časovom horizonte?“
Mikulec, Roman, poslanec NR SR (2024-02-15):
Ďakujem pekne. Veľmi krátko, pán Gašpar. Nie, nezaspali sme dobu a my sme tento návrh predkladali už v predchádzajúcom období, ale, bohužiaľ, na to nebola politická konštelácia, aby tento návrh prešiel, a de facto nechceme nič iné, ako zrušiť ten tak často diskutovaný papierik, ktorý ste ale vy presadili do zákona ešte pred pár rokmi, alebo teda nie konkrétne vy, ale vtedajší minister vnútra a, samozrejme, premiér Fico. A keď ste spomenuli, že asi sme zaspali, pretože nevidíme vývoj nelegálnej migrácie, no, pán Gašpar, ja vás môžem ubezpečiť, že oteplením a jarou prichádzajúcou sa nelegálna migrácia opäť vráti do tých čísiel, pretože tak to je každý rok, a vy ste neurobili nič pre to, aby ste akože tú nelegálnu migráciu zastavili, lebo nelegálna migrácia tu bola, je a bude, a to vás môžem naozaj ubezpečiť, pretože to je problém celej Európy a celej Európskej únie. Takže naozaj, ak polícia zvážila a povedala, že nemusí vydávať papierik, potvrdenie, ktoré ste vy presadili kedysi dávno do zákona, my chceme touto novelou a týmto návrhom, aby, odstrániť teda tento administratívny úkon, a tým pádom nebudú musieť zdĺhavo čakať migranti na to, aby takýto papierik bol vydaný. To je celé.
Šimečka, Michal, podpredseda NR SR (2024-01-10):
Ďakujem veľmi pekne. Ďalší písomne prihlásený vystúpi za klub KDH pán poslanec Čaučík, prosím, máte slovo.
Mizík, Stanislav, poslanec NR SR (2022-10-19):
Chcel som hlasovať za a nešiel ani jeden prístroj, ani druhý. (Smiech a potlesk v sále.)
Šeliga, Juraj, podpredseda NR SR (2020-06-04):
Tak ho nepoučujte z rokovacieho poriadku.
Baránik, Alojz, poslanec NR SR (2019-02-08):
Ďakujem pekne. Pani kolegyňa Žitňanská uviedla nasledujúce slová a výrazy vo svojom vystúpení: zodpovednosť, podcenená dôležitosť, paradoxy dnešnej doby, význam ľudí ako Harabin, Robert Fico pre našu spoločnosť, chaos. Ja by som sa chcel spýtať nasledujúcu vec, a to sa snažím sa držať späť. Pani kolegyňa, kto bol ten, kto priniesol toto všetko do tohto parlamentu? Neboli ste vy súčasťou toho? Lebo na čiste faktickej a teoretickej úrovni s tým, čo ste hovorili, sa, samozrejme, dá len súhlasiť, ale tá reálna politika, ktorá tu je v tomto parlamente, je predsa aj vaše dielo spolu s istým iným uchádzačom o post ústavného sudcu. Je nanajvýš zahanbujúce, že tu musíme počúvať takéto vystúpenie od niekoho, kto sa snaží akosi povstať z prachu a tváriť sa tu, že s týmto, čo tu dnes zažívame, to znamená stratu demokracie, stratu právneho štátu, že s tým nič nemá. To predsa je niečo, s čím sa nedá žiť podľa mňa. A ja viem, že pre väčšinu slušných ľudí v tomto parlamente je zahanbujúce vôbec o tom hovoriť, pretože sa hanbia, za vás sa hanbia. Tak vám pritakávajú ako kolega Heger, áno, pekne ste to povedali. Nie, treba povedať pravdu. A pravda je, že vy ste jedna z hlavných príčin, prečo tu takto sedíme a plačeme nad stratou demokracie... (Prerušenie vystúpenia časomerom.)
Fico, Robert, predseda vlády SR (2012-07-31):
Ďakujem pekne. (Prerušenie vystúpenia predsedajúcou.)
Blanár, Juraj, podpredseda NR SR (2021-06-16):
Pán poslanec Štefan Kuffa, môžete reagovať na faktické poznámky.
Gaborčáková, Soňa, poslankyňa NR SR (2017-02-01):
Takže na pána Pčolinského. Keby to bola pravda, tak by som sa tešila, lebo východné Slovensko by sa nevyľudňovalo. Takže radšej budem možno mať zlý názor na veci, ale ľudia tam ostanú, nepôjdu preč. A toto je pre mňa dôležité. Jednoducho sa pozerať na veci v pravde. Ja sa vždy riadim tým, že pravda oslobodzuje, a čo to stojí, to stojí, vždy som bojovala za tie veci tak, ako som si myslela. A ja si myslím, že niekedy tým, že sa obviňujeme, neriešime tie pravé veci alebo sa možno aj bojíme pomenovať tie pravé veci. Ďakujem.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 10 druhého pozmeňujúceho návrhu pána poslanca Galka. (Hlasovanie.) Prítomných 131, za 20, proti 77, zdržali sa 33, 1 nehlasoval. Bod sme neschválili.
Bugár, Béla, podpredseda NR SR (2017-12-12):
Ďakujem pekne. Teraz dávam slovo pani poslankyni Simone Petrík, ktorá za gestorský výbor kultúru a médiá nás bude informovať o návrhu, nech sa páči.
Pčolinský, Peter, podpredseda NR SR (2023-01-24):
S reakciou na faktické pán poslanec Kyselica.
Laššáková, Jana, podpredsedníčka NR SR (2014-12-04):
Pán poslanec Chren, nech sa páči.
Zmajkovičová, Renáta, podpredsedníčka NR SR (2012-12-14):
Ďakujem, pán minister. Teraz dávam slovo spoločnému spravodajcovi z ústavnoprávneho výboru poslancovi Borisovi Suskovi, aby informoval Národnú radu o výsledku rokovania výborov a aby odôvodnil návrh a stanovisko výboru. Nech sa páči.
Chren, Martin, poslanec NR SR (2014-11-10):
Ďakujem. Dobrý prejav, pán minister. Taký burcujúci, plamenný. Už chápem, prečo vás aj vaši vlastní kolegovia prezývajú Goebbels. (Reakcia z pléna.) Aj ten držal také burcujúce a plamenné prejavy v čase, keď už Rusi vstupovali do Berlína a bolo jasné, že prehrajú. Tiež sa snažil takto vzchopiť morálku svojho družstva. Ale iné by som rád povedal. Viete, počas tých 40 hodín tu naozaj boli aj momenty diskusie, za ktoré som sa aj ja hanbil, za kolegov možno aj z obidvoch strán, z obidvoch politických táborov, a bolo by oveľa lepšie, keby táto diskusia sa uberala iným smerom. Vy ste scenárista, pán minister, a vy musíte vedieť, že, bohužiaľ, scenár tejto debaty nastavil váš predseda, stokrát by som sa nestavil, že ste mu to neporadili vy, keď namiesto vecnej debaty, argumentácie a faktov sem prišiel a začal vylievať vedrá špiny na ľudí, ktorí s preberanými kauzami nemajú absolútne nič spoločné. A divíte sa, že potom tu niektorí kolegovia debatujú v štýle oko za oko, zub za zub? Len viete, čo je problém? Problém je, že pri takejto debate jediné, čo vzbudíte, je frustrácia u voličov, ktorí sa prestanú zaujímať o politiku ako takú a stratia úplne dôveru. Možno o to vám ide, aby ľudia boli tak nahnevaní a tak frustrovaní, že stratia záujem o veci verejné a prestanú sledovať všetky tie kauzy, ktoré sa zo dňa na deň valia z médií. Lenže obrovsky riskujete, pán Maďarič. Pretože keď budete písať takéto scenáre, tak nakoniec riskujete, že sa k moci dostanú ľudia, úplní extrémisti, tak ako sa to už stalo v Banskej Bystrici. A to sa potom nebude páčiť ani vám, ani nám.
Hrušovský, Pavol, predseda NR SR (2011-12-13):
Ďakujem, pán minister, za uvedenie návrhu. Teraz poprosím pána predsedu výboru pre zdravotníctvo, aby Národnú radu informoval o stanovisku výboru k predloženému návrhu vlády. Pán predseda, máte slovo.
Susko, Boris, poslanec NR SR (2021-05-11):
Ďakujem pekne za slovo, pán predsedajúci. Pán poslanec Čepček, ďakujem pekne za tento návrh uznesenia. Ja ho so všetkými desiatimi podporujem a podporujem ho aj presne tak, ako je navrhnuté, pretože tu nejde len o pandemický zákon, nakoniec vláda môže dospieť aj k tomu, že pandemický zákon vôbec nepotrebujeme, pretože podľa odôvodnení, ktoré sme čítali v predchádzajúcich návrhoch na predĺženie núdzového stavu, sa vo väčšine prípadov argumentovalo tým, že je to potrebné z hľadiska hospodárskej mobilizácie a zákona o hospodárskej mobilizácii, ktorý predpokladá na zavedenie určitých opatrení, ktoré sú v tomto zákone, aby bol vyhlásený núdzový stav. Čiže v zásade by stačilo znovelizovať zákon o hospodárskej mobilizácii a nepotrebujeme tu vôbec žiaden ďalší pandemický zákon ani, ani núdzový stav, ani využiť zákon o bezpečnosti štátu, pretože tie opatrenia, ktoré sú potrebné za účelom povedzme zdravotnej služby, resp. obstarávania zdravotníckych pomôcok, tie sú všetky v zákone o hospodárskej súťaži, a pokiaľ sú iné opatrenia, ktoré sú zavedené napríklad z hľadiska poskytovania služieb, tie sú zase v zákone o ochrane verejného zdravia, ktoré vôbec nie sú naviazané na núdzový stav. Čiže z môjho pohľadu by stačilo novelizovať zákon o hospodárskej mobilizácii a tým pádom by bol celý problém vyriešený a nepotrebujeme využívať zákon o bezpečnosti štátu a zavádzať tu núdzový stav a obmedzovať ľudí na osobnej slobode. A tu by som chcel na tomto mieste aj vyzvať vedenie parlamentu, aby konečne žiadalo od vlády predložiť návrh na predĺženie núdzového stavu do parlamentu, pretože tá 20-dňová lehota, ktorá je v zákone o bezpečnosti štátu, nie je lehota pre vládu, to je lehota pre parlament, v ktorej má prerokovať tento, tento návrh. Vláda, akonáhle o tom rozhodne, tak musí to mať zdôvodnené a bezprostredne to má predložiť do parlamentu. A parlament má potom 20 dní na to, aby to prerokoval. Táto lehota, opakujem, nie je lehota pre vládu. Takže vláda to má okamžite predložiť. Ďakujem.
O. Nachtmannová, poslankyňa: (2008-09-11):
Ďalej si pozrite Európsku sociálnu chartu. Európska sociálna charta odporúča krajinám Európskej únie udržiavať minimálnu mzdu na úrovni 60 % priemernej mzdy. Je síce pravda, že ani krajiny Európskej únie túto hranicu nedosahujú. Ale keď si vezmete štatistiku, tak minimálna mzda v krajinách Európskej únie sa pohybuje medzi 43 až 57 %. Takže prosím vás, prestaňte zavádzať slovenskú verejnosť. Je to bohapustá demagógia. To chcete patriť medzi tých 10 najchudobnejších krajín sveta? Ďakujem pekne.
Svoboda, Zdenko, poslanec NR SR (2023-12-08):
Vážený pán predseda, dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky po A. vyslovuje súhlas so Zmluvou medzi vládou Slovenskej republiky a Radou ministrov Albánskej republiky o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam, B. rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
Kvorka, Ján, poslanec NR SR (2019-11-27):
Ďalej budeme hlasovať o pozmeňujúcom a doplňujúcom návrhu pani poslankyne Zemanovej.
A. Belousovová, podpredsedníčka NR SR: (2010-02-10):
Otváram všeobecnú rozpravu. Do rozpravy som nedostala žiadne písomné prihlášky. Pýtam sa, kto sa chce prihlásiť do rozpravy ústne. Ústne sa do rozpravy prihlásila predkladateľka pani poslankyňa Gibalová, ďalej pani poslankyňa Sárközy. Uzatváram možnosť podania ústnych prihlášok do rozpravy. Pani poslankyňa Gibalová, máte slovo.
Jurzyca, Eugen, poslanec NR SR (2016-05-19):
Ďakujem pekne. Hovoríme o tom literárnom fonde. A reagujem na vystúpenie v rozprave pána poslanca Mihála. Po prvé, hovorí sa veľa o tom, že čo nás liberálov do toho, ako sa míňajú peniaze. No veľa nás do toho, ako sa míňajú štátne peniaze. Zaujímavé je, priatelia, že keď sa vyberajú dane, tak ste v mnohom etatisti a mnohí ste etatisti, a potom, keď sa míňajú, tak nás liberálov vyzývate, aby sme boli liberálmi zrazu, keď už sa peniaze vybrali, aby sme prižmúrili oko, ako sa netransparentne míňajú. Druhá poznámka sa týka toho, že po vystúpení pána Viskupiča som pochopil, že odkiaľ všade ešte aj Literárny fond peniaze má, a teda že ich nemá len od bohatých ľudí, ale aj od ľudí, ktorých mzdy sú blízke minimálnym mzdám, alebo minimálne mzdy majú tí ľudia, ktorí prispievajú cez koncesionárske poplatky, čiže je to veľmi vážna vec aj sociálna. Ako Jožo Mihál, podobne aj ja som si pozrel správu Literárneho fondu a budem čítať až do konca faktickej poznámky, aké príspevky na aké zahraničné cesty sa dávajú z Literárneho fondu – Medzinárodná konferencia perspektívy mexickej kultúry z pohľadu komparatistiky (Mexiko), Šieste medzinárodné sympózium o kuvikovi obyčajnom (Holandsko), 23. medzinárodný seminár Interakcia neutrónov s nuklidmi (Rusko), Kongres spoločenských a sociálnych vied Kanady a 30. výročná konferencia kanadských hungarologických štúdií (Kanada)... (Prerušenie vystúpenia časomerom.)
A. Korba, poslanec: (2009-04-15):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jej prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 35. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 2. marca 2009 č. 989 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 10. júna 2009 a gestorský výbor do 12. júna 2009. Pani predsedajúca, skončil som, otvorte, prosím, rozpravu.
Lajčák, Miroslav, podpredseda vlády a minister zahraničných vecí a európskych záležitostí SR (2013-09-05):
Áno, rozumiete tomu presne. Koncepcia humanitárnej intervencie bola prijatá Valným zhromaždením Organizácie Spojených národov v rezolúcii v roku 2005. Ale aj napriek tomu, že umožňuje spoločnú alebo kolektívnu akciu na nastolenie mieru, zároveň vyžaduje, aby bola autorizovaná Bezpečnostnou radou Organizácie Spojených národov. To znamená, akákoľvek akcia mimo Organizácie Spojených národov je v rozpore s Chartou OSN a s medzinárodným právom. (Potlesk.)
P. Paška, predseda NR SR: (2009-06-30):
(Hlasovanie.) 134 prítomných, 79 za, 29 proti, 25 sa zdržalo, 1 nehlasoval. Návrh sme schválili.
Kollár, Boris, predseda NR SR (2020-04-02):
Vážené pani poslankyne, vážení páni poslanci, otváram druhý rokovací deň 4. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Baránik, pán poslanec Faič, pani poslankyňa Marcinková, pán poslanec Stančík a pani poslankyňa Šebová. O ospravedlnenie neúčasti z dôvodu práceneschopnosti požiadala poslankyňa Mária Šofranko. Chcem vás informovať, že podľa pokynov hlavného hygienika je potrebné nosiť rúška. Bolo tu kopec sťažností, že veľa z vás má iba respirátor, a tým pádom chráni seba a nechráni nás ostatných. Aby ste, prosím pekne, cez tie respirátory si dali rúško alebo radšej nosili rovno rúška. Ďakujem pekne. Pani poslankyne, páni poslanci, chcem vás informovať, že poslanci členovia príslušných poslaneckých klubov predložili Národnej rade návrh na voľbu poslancov za členov výborov Národnej rady (tlač 42) a návrh na voľbu predsedov výborov Národnej rady, nová voľba (tlač 41). Máte ich rozdané. Podávam návrh na zaradenie týchto nových bodov do programu 4. schôdze a navrhujem, aby sme ich prerokovali po odhlasovaní vládnych návrhov zákonov v druhom a treťom čítaní. Je všeobecný súhlas? (Súhlasná reakcia pléna.) Ďakujem. Konštatujem, že sme tieto návrhy zaradili do programu 4. schôdze. S procedurálnymi návrhmi vystúpi, vystúpia traja poslanci, pán Žiak nech sa páči. Pán poslanec Žiak, máte slovo.
Jurinová, Erika, podpredsedníčka NR SR (2015-10-21):
Pán poslanec Fronc.
Laššáková, Jana, podpredsedníčka NR SR (2015-05-12):
Pani poslankyňa Tomanová, nech sa páči.
Hrušovský, Pavol, podpredseda NR SR (2010-12-02):
Hlasujeme, páni poslanci, o bode 26 zo spoločnej správy. (Hlasovanie.) 143 prítomných, 1 za, 124 proti, 18 sa zdržalo. Bod 26 zo spoločnej správy sme neschválili. Prosím, ďalší návrh.
Šimečka, Michal, podpredseda NR SR (2024-06-21):
Ďakujem, pán poslanec. Vyhlasujem rozpravu za skončenú a pýtam sa, či chce navrhovateľ, respektíve pán predseda k nej ešte zaujať stanovisko. Áno, je tomu tak. Nech sa páči, pán predseda.
Hrnčiar, Andrej, podpredseda NR SR (2019-11-26):
Pani poslankyňa Gaborčáková.
Šimko, Igor, poslanec NR SR (2024-06-19):
Ďakujem pekne, pán predsedajúci. Vážený pán predsedajúci, v rozprave vystúpili siedmi poslanci, bolo podaných šesť pozmeňujúcich návrhov. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli dnes v rozprave.
Matovič, Igor, poslanec NR SR (2012-10-30):
Jozef, hovoril si, že homosexuáli tu boli odjakživa. Vymenoval si všetky kultúry, v ktorých žili, ale pokiaľ si dobre pamätám, nikdy ich v minulosti nenapadlo, že by sa snažili o nejaký akt alebo o získanie nejakého spoločenského uznania, aby mohli na základe nejakého zväzku získavať napríklad priezvisko svojho partnera. Tým pádom tu nastáva dosť výrazný posun. Hovoríš, že máme slobodnú voľbu povolania, majme slobodnú voľbu partner. Spojil si tieto dve veci, hoci mne to pripadá nespojiteľné, ale, okej, beriem, tak pôjdem na to tvojou logikou. Keďže sme spojili povolania, aj teda voľba partnera, tak si myslím, že je úplne normálne, že spoločnosť si môže zvoliť parametre, ktoré vyžaduje na výkon jednotlivých povolaní, na výkon práce lekára, na výkon práce pekára, na výkon práce vodiča, aj na výkon povolania manžela, manželky. O to tu presne ide. Jednoducho máme určené nejaké pravidlá, kto manželom a manželkou môže byť, a keďže títo ľudia tieto pravidlá nespĺňajú, tieto parametre nespĺňajú, tak jednoducho im nepriznáme status manželov, lebo nesplnili parametre alebo podmienky, ktoré si spoločnosť určila. Stále mi to pripadalo také, ako kebyže vyvolávaš pocit, jak sa tu kebyže bavíme dva dni o nejakom, alebo je to prejav nejakej netolerancie, inakosti, alebo nerešpektovania práv menšín. Vôbec nemám ten pocit. Ako nemám pocit, že títo ľudia sú na Slovensku diskriminovaní v právach, ktoré majú. Ale myslím si, že kohokoľvek, či týchto ľudí, alebo kohokoľvek iného, ak si bude nárokovať nadpráva, by sme v tomto diskriminovať mali, alebo lepšie povedané, by sme mu nadpráva priznať nemali. A ja to jednoducho vidím v tomto duchu. Čiže to nie je o tolerancii inakosti, ale o tolerancii zdravého rozumu.
Laššáková, Jana, podpredsedníčka NR SR (2013-03-14):
Nech sa páči.
Suja, Miroslav, poslanec NR SR (2023-02-08):
Ďakujem za slovo, pán predsedajúci. Musím súhlasiť s predrečníkom. Mal si pravdu v tom, čo si povedal. Ale teraz sa pozrime, že zahltíme to SPF-ko. Kto bol na podpisoch zmlúv na vrchole toho reťazca za predchádzajúcej vlády? No nominantka bývalého režimu a súčasná nominantka ministra Mičovského, ktorý ju dal ako za šéfku SPF-ka. Tú istú, ktorá to vtedy brzdila, sa to nabalilo ešte viac. Tú, ktorá je podozrenie z korupcie, z prepojenia, zo všetkého. Veď čia je to chyba? Bola predtým zlá, ste to kritizovali a vy ste ju tam dali za riaditeľku. To, čo vy kritizujete, tú mafiu, to prepojenie, to zlé ste tam dali. Mičovský ju tam dal. Takže ja súhlasím s tým, že čo si povedal, že to môžme rovno zabaliť s SPF-kom, keď ho takto zahltíme. Ale čia je to aj chyba, že sa to hromadí. Zobrali ju policajti, bolo tam bezvládie. Nominovali ste tam ďalšieho za odmenu, že tu pred vami sedel tu v laviciach z OĽANO. Ďalšieho neschopného, ktorý zamestnával ešte aj svojho syna na dohodu, neplnoletého, a podobne, celú rodinu. Takže za to, aký je stav v SPF-ku, môže OĽANO. Nikto druhý, len OĽANO. A teraz druhá vec. Pán Kuriak, keď sa tak ozývate, alebo on hovorí, keď ste sa už ozval, tak nedá mi nezareagovať na tie pôdy, ktoré tu hovoril môj predrečník. Vy ste ľuďom siahli, táto vláda na Orave na pôdu tým, že ste začali vyhlasovať územia európskeho významu. Európskeho významu. A tým aj ľudia prichádzali o pôdu a nemali na čom farmár... lebo aj keď ju mali svoju vlastnú, nemohli na nej robiť absolútne nič. A vtedy som nikdy nikoho nevidel tu z koalície že by sa ozval, že toto je zlé. Ani pána Kuriaka, tu ticho sedel, že Budaj ekoterorista nám berie pôdu, že... (Prerušenie vystúpenia časomerom. Reakcie z pléna.)
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za 78 poslancov, proti 45 poslancov, zdržali sa 13 poslanci. Konštatujem, že tento návrh sme schválili.
Jakab, Július, poslanec NR SR (2024-09-26):
Ďakujem. Včera pán minister neprišiel na finančný výbor, poslal svoju štátnu tajomníčku. V poriadku. Tá pani štátna tajomníčka tam povedala, že si nie je istá, že to skrátené legislatívne konanie je v poriadku a že či prejde cez Ústavný súd. Kvôli tomu som dnes ráno prišiel sa prihlásiť do rozpravy, kvôli tomu som sa... (Prerušenie vystúpenia predsedajúcim.)
P. Hrušovský, predseda NR SR: (2004-10-28):
B. Brestenská, poslankyňa: Pán predseda, tým sme vyčerpali všetky body spoločnej správy aj všetky pozmeňujúce návrhy a mám splnomocnenie gestorského výboru, aby sme prerokovali návrh zákona v treťom čítaní. Prosím, dajte hlasovať.
Budaj, Ján, poslanec NR SR (2017-10-11):
... apel na, tak poviem, apel na politikov MOST-u. Dámy a páni, mnohí ste stáli v 90. rokoch na strane budúcnosti proti tým silám, ktoré stále ešte sa... (Prerušenie vystúpenia predsedajúcim.)
P. Hrušovský, predseda NR SR: (2004-02-05):
I. Belohorská, poslankyňa: Upozorňujem kolegov, aby sa z toho nesmiali. Na terajšom zasadaní Rady Európy, ktoré bolo minulý týždeň, neboli overené mandáty maltskej delegácie práve kvôli tomu, že nerešpektovali rovnosť príležitostí. Priatelia, ja vás upozorňujem, že v Európskej únii budete musieť vážnejšie prizerať aj na tento fakt. (Potlesk.)
Novotný, Viliam, poslanec NR SR (2013-03-13):
Ďakujem pekne. No, ako som už avizoval vo svojom vystúpení, toto tu sa nebude teraz deliť na ľavicu a na pravicu, ale na priateľov fajčenia a nepriateľov fajčenia, alebo, keď chcete, na fajčiarov a nefajčiarov. Vždy tomu bolo tak v Národnej rade, takže som rád, že túto tradíciu drží aj táto snemovňa v tomto funkčnom období. Ale k Štefanovi Kuffovi chcem povedať len toľko, že, vieš, Štefan, ty chceš byť dobrý ku každému. Vieš, aj tých fajčiarov, ale aj tých nefajčiarov aj chrániť, ale, vieš, až nie tak veľmi trestať, len tak trošku trestať. Tak som to nejak vyrozumel z tvojho vystúpenia. Ale ja si myslím, že v týchto veciach by sme mali byť konzekventní. Ak je niekde zákaz fajčenia, tak vie, že je tam zákaz fajčenia, lebo musí tam byť tabuľka, vie, že sa tam fajčiť nesmie, lebo je to jednoznačné, a vie, že môže za to dostať pokutu. A keď tá pokuta bude smiešna, tak tam budeš kľudne fajčiť a spoliehať sa na to, že tam nepríde žiadny, ktorý by ti mohol, práve kontrolór, ktorý by ti mohol práve dať pokutu. Tá pokuta musí byť poriadna, lebo to je taká istá diskusia, že či by sme na našich cestách predsa len tie pokuty neznížili, lebo však porušil tú rýchlosť, ale on to druhýkrát možno neurobí. Nie. Tá pokuta musí byť taká, aby každý vedel, že sa mu to naozaj neoplatí v tejto chvíli fajčiť na mieste, kde je zákaz fajčenia. O tom je náš poslanecký návrh zákona. Chcem tiež povedať, že v Európskej únii je naozaj trend znížiť podiel fajčiarov. A myslím si, že je nám jasné, lebo ty si to aj naznačil vo svojom vystúpení, že fajčenie je závislosť. Je taká istá závislosť ako drogová závislosť alebo alkoholizmus. Len paradoxne fajčenie je tak spoločensky trošku tolerovaná závislosť. Ten trend, ktorý je v Európskej únii, je znížiť toleranciu k fajčeniu a chrániť nielen nefajčiarov, ale chrániť aj potenciálnych fajčiarov. Aby prístup k fajčeniu bol tak komplikovaný, aby fajčiť nezačali, pretože si ničia svoje zdravie.
Hrušovský, Pavol, podpredseda NR SR (2010-10-19):
S faktickými poznámkami na vystúpenie pána poslanca štyria páni poslanci, pán poslanec Matovič ako posledný. Nech sa páči, pán poslanec Krnáč.
Blaha, Ľuboš, podpredseda NR SR (2024-01-12):
Na vaše vystúpenie, pán poslanec, evidujem jednu faktickú poznámku. Pán poslanec Gábor Grendel, nech sa páči.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-10-19):
Ďakujem pekne. Len krátko. Naozaj aj tu odznelo v rozprave, že predchádzajúca vláda to pripravila a teraz to finalizujeme. Áno, na jednej strane, áno, je kontinuita, na druhej strane je zásadná zmena práve preto, lebo predchádzajúci model prenášal neudržateľným spôsobom ako keby otázku na štát. A financovať to bez hraníc, bez systému, ktorý by bol zodpovedajúci, nielenže udržateľný, ale etický a politický a zdravý, by znamenalo zase vytvárať novú budúcu rastúcu deformáciu. Takže ten kompromis je o tom, že zároveň sa do systému vkladá motivácia pre odvádzanie dane, vykazovanie dane a nie je rozhodujúca naozaj tá štatistika, reagujem tým aj na pozmeňujúci návrh pána poslanca Kaníka, ale odvedenie miestnej dane, dane za ubytovanie, lebo tým sa vlastne motivuje ekonomika, podnikanie, odvádzanie daní a zároveň zo štátu podporuje výkon, ktorý je odvedený. Teda tam, kde sa realizuje, tam môže byť aj ďalší rast. A to je ten nový motivačný moment. To, že sa môžu združovať inak a výhodnejšie aj nesusediace obce a je nastavený parameter pre oblastné a krajské organizácie, je tiež veľmi dobré. Takže chcem len zareagovať, že áno, do istej miery pripravený rámec dnes je vylepšený tak, že môže začať fungovať. To, čo znamená budúci rozpočet, je tiež výzva, lebo tento segment nadobudne novú dynamiku. Chcem povedať ešte na margo pána poslanca Blanára. Pripravujeme, myslím, záverečnú výzvu v oblasti podnikania v cestovnom ruchu z eurofondov, v ktorej by malo byť podporené podnikanie na relatívne významnej úrovni 36 mil. eur. Je to téma, ktorá výrazne môže pomôcť špecifickým segmentom cestovného ruchu. A spájam to zároveň s transparentnejším takým zdravším podnikateľským prostredím vďaka novele predloženého zákona. Ďakujem pekne.
Sabo, Michal, poslanec NR SR (2023-11-14):
Vďaka za slovo. Pán minister Taraba, vy ste to povedali dnes aj na výbore pre pôdohospodárstvo a životné prostredie, že ste otvorený spolupráci s opozíciou, otvorili ste dvere vecnému dialógu a ja verím, že tomuto sľubu aj dostojíte, pretože sa úprimne teším na našu spoluprácu v legislatíve o adaptačných opatreniach na zmenu klímy, prípadne o prechode na cirkulárnu ekonomiku, pretože tieto témy v programovom vyhlásení vlády absentujú a to nechcem spomínať duševné zdravie, ktoré v programovom vyhlásení vlády je spomenuté v troch riadkoch a pritom stav životného prostredia negatívne vplýva nielen na fyzické, ale aj na duševné zdravie. Takže teším sa na spoluprácu.
Nemky, Martin, poslanec NR SR (2016-12-01):
Ďakujem za slovo, pán predsedajúci. Pán kolega Krajniak, no čakal som viac, nie že teda pri ústavnom zákone budete komentovať nejaké prieskumy. Bol by som možno rád, keby sa vrátime k téme a neodbočujeme od témy. Ďakujem pekne.
V. Veteška, podpredseda NR SR: (2007-05-17):
(Hlasovanie.) Prítomných 141, za 95, proti 3, zdržalo sa 42, nehlasoval 1. Konštatujem, že sme postúpili tento návrh zákona do tretieho čítania . Sme v treťom čítaní. Otváram rozpravu v rámci tretieho čítania. Pýtam sa, kto sa hlási do rozpravy? Nikto sa nehlási. Končím možnosť podania prihlášok do rozpravy a zároveň vyhlasujem rozpravu za skončenú a budeme hlasovať o zákone ako o celku. Prosím, uveďte ho.
P. Hrušovský, predseda NR SR: (2005-10-28):
(Hlasovanie.) 122 prítomných, 100 za návrh, 20 sa zdržalo, 2 nehlasovali. Návrh sme schválili. B. Opaterný, poslanec: Keďže sme hlasovali o všetkých bodoch spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní.
P. Paška, predseda NR SR: (2007-06-19):
Gestorský výbor určil za spravodajcu pána Jána Zvonára.
Glváč, Martin, podpredseda NR SR (2017-09-12):
Pán poslanec Dostál.
Blanár, Juraj, podpredseda NR SR (2021-07-01):
Pánovi predsedovi vlády položil...
Danko, Andrej, predseda NR SR (2019-09-13):
Ďakujem. S reakciou poslanec Senko.
Laurenčík, Milan, podpredseda NR SR (2020-04-20):
Vážené panie poslankyne, vážení pani poslanci, poprosím, aby ste sa dostavili do rokovacej sály, budeme hlasovať. Vážené panie poslankyne, vážení páni poslanci, pristúpime k hlasovaniu v prvom čítaní o vládnom návrhu zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb, zamestnanosti (tlač 53). Dávam slovo predsedníčke výboru pre sociálne veci pani poslankyni Jane Žitňanskej, aby hlasovanie uviedla. Nech sa páči. (Hlasovanie o vládnom návrhu zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 53.)
Uhrík, Milan, poslanec NR SR (2018-09-18):
Vážený pán predsedajúci, milé pani poslankyne, vážení poslanci, dovoľte, aby som uviedol novelu zákona č. 596/2003 Z. z. o štátnej správe v školstve a školskej samospráve, ktorú sme pripravili spolu s Marianom Kotlebom, Jánom Kecskésom, Stanislavom Mizíkom a Stanislavom Drobným. Cieľom tohto legislatívneho návrhu je zlepšiť prístup detí žijúcich na národnostne zmiešanom území k vzdelávaniu v slovenskom jazyku. Návrh zákona zavádza povinnosť pre štát zriadiť v obci, v ktorej tvoria občania slovenskej národnosti menšinu, slovenskú základnú školu, ak o to požiadajú zákonní zástupcovia starajúci sa o školopovinné deti. Viac by som uviedol potom v rozprave, do ktorej sa hlásim ako prvý.
Laššáková, Jana, podpredsedníčka NR SR (2015-09-22):
Nech sa páči, pán poslanec Hlina.
Kamenický, Ladislav, poslanec NR SR (2015-10-01):
Teraz budeme hlasovať o bode 2 zo spoločnej správy.
Jurinová, Erika, podpredsedníčka NR SR (2013-10-23):
To bola tá jedna faktická. S reakciou teda pán poslanec Hlina, nech sa páči.
Grendel, Gábor, podpredseda NR SR (2021-11-11):
Ruším hlasovanie, pardon. Ešte raz, pán poslanec.
Pellegrini, Peter, podpredseda NR SR (2020-04-02):
S faktickými poznámkami traja poslanci, posledný je pán poslanec Kočiš. Ako prvý, pán poslanec Pčolinský, nech sa páči.
Grendel, Gábor, podpredseda NR SR (2021-06-22):
Ďakujem pekne, pán podpredseda. Máme to prekonzultované s organizačným odborom a mám za to, že keďže sa ani pán poslanec Susko neprihlásil do rozpravy v rámci tohto čítania (smiech v sále), tak to bude zrejme v poriadku a môžeme pristúpiť k hlasovaniu. Čiže uzatváram rozpravu a pristúpime k hlasovaniu o návrhu zákona ako o celku. Prosím, pán spoločný spravodajca, uveďte odporúčanie gestorského výboru.
Martvoň, Anton, poslanec NR SR (2014-10-21):
Ďakujem pekne. V prvom rade chcem iba technicky upozorniť ako spravodajca, že ešte nám nebol rozdaný ten pozmeňujúci, doplňujúci návrh. V podstate v každom prípade to ešte zoženieme. Pani poslankyňa, no, to, čo ste povedali v rámci toho vášho pozmeňujúceho návrhu, že spotrebiteľská rozhodcovská zmluva, aby nebola záväzná, ak bola uzatvorená pred tým, ako spor vznikol, tak myslím si, že s týmto pozmeňujúcim návrhom ja osobne súhlasiť nemôžem. To ako keby ste povedali, že žiadna zmluva nie je záväzná, pokiaľ bola uzatvorená skôr, ako vznikol nejaký spor. Tú zmluvu by potom každý spochybňoval a zbytočne by sa či už súdne alebo rozhodcovské konania samozrejme predlžovali len kvôli tomu, že by bol problém s určením a dohodnutím sa na nejakej príslušnosti nejakého rozhodcovského súdu ako takého. Dokonca v niektorých prípadoch prorogácia alebo teda dohoda na príslušnosti určitých subjektov je, napríklad v správnom konaní, je absolútne neprípustná. V tomto prípade by to narobilo podľa mňa viac problémov ako osohu. Ja chápem, že uprednostňujete alternatívne riešenia, ako je mediácia, ale sporové konania týkajúce sa rozhodcovských alebo týkajúce sa spotrebiteľských konaní majú ten vážny problém, že už keď to prichádza na ten súd alebo pred ten rozhodcovský súd, tak tam tá dohoda už predtým medzi tým dodávateľom a spotrebiteľom nebola možná. Jednoducho sa nedokázali dohodnúť. A podľa môjho názoru mediácia v tom vôbec nepomôže. Druhá vec, mali ste podľa môjho názoru aj trošku, teda aspoň okrajovo spomenúť, že tá mediácia vám je prirodzená, keďže robíte v tých spotrebiteľských združeniach alebo ste aktívna, ktoré robia aj mediáciu, čiže treba to v úvode vždy spomenúť z pohľadu nejakého konfliktu záujmov. Ale čo je ešte špecifické, ja si všímam, že žiaden zákon, ktorým sa robí poriadok a pomáha sa spotrebiteľom, ste doteraz nepodporili, čo je podľa mňa dosť smutné, zvlášť na to, keď vás... (Prerušenie vystúpenia časomerom.)
Grendel, Gábor, podpredseda NR SR (2022-11-15):
Pán poslanec Takáč.
Laššáková, Jana, podpredsedníčka NR SR (2014-10-21):
Páni poslanci, poprosím vás, ešte vydržme chvíľočku. Páni poslanci zo SMER-u, poprosím vás o pokoj. Nech sa páči.
Pellegrini, Peter, predseda NR SR (2015-10-02):
Prezentujme sa a hlasujme o návrhu spravodajcu prerokovať tento návrh zákona v druhom čítaní. (Hlasovanie.) Prítomných 124 poslancov, za hlasovalo 27 poslancov, zdržalo sa 94 poslancov, nehlasovali 3 poslanci. Konštatujem, že tento návrh sme neschválili. Kolegyne, kolegovia, vyčerpali sme všetky body, o ktorých bolo treba hlasovať. Po krátkej prestávke budeme pokračovať vystúpením pána poslanca Kaníka, ktorý je ešte posledný prihlásený v rozprave k svojmu vlastnému návrhu ako navrhovateľ. Budeme pokračovať o 11.15 hod. (Prestávka.) (Po prestávke.)
Mierna, Anna, poslankyňa NR SR (2023-06-15):
Ďakujem pekne za slovo. Ja chcem poprosiť, aby sme hlasovanie o zákone 587 o environmentálnom fonde, tú tlač 1503, dali na piatu hodinu, pretože ten pozmeňovák mám veľmi dlhý. Ďakujem.
A. Bobrík, poslanec: (2009-12-08):
Na základe uvedeného podávam v prvom čítaní spravodajskú informáciu o predmetom návrhu zákona. Konštatujem, že uvedený návrh zákona v zmysle § 67 rokovacieho poriadku obsahuje paragrafové znenie, ale dôvodová správa neobsahuje všetky náležitosti, neuvádza sa, či návrh zákona je v súlade s Ústavou Slovenskej republiky a inými zákonmi či medzinárodnými zmluvami. Ďalej dôvodová správa neobsahuje finančný dosah návrhu zákona na štátny rozpočet a nárok na pracovné sily. Súčasťou návrhu zákona je doložka zlučiteľnosti s právom Európskych spoločenstiev a s právom Európskej únie, ako aj stanoviská Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1378 zo 16. novembra 2009 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo a odporúčam, aby predmetný návrh zákona výbory prerokovali do 27. januára roku 2010 a gestorský výbor do 29. januára 2010. Pán predsedajúci, podal som informáciu, prosím, otvorte rozpravu.
Hrušovský, Pavol, predseda NR SR (2011-11-30):
Hlasujeme. Kľud, páni poslanci. (Hlasovanie.) 143 prítomných, 60 poslancov za návrh, 61 proti, 21 sa zdržalo, 1 nehlasoval. Neschválili sme body 1 a 5 zo spoločnej správy.
Galko, Ľubomír, poslanec NR SR (2012-10-29):
Ďakujem pekne. Pán Vašečka, no vypočul som si tvoje vystúpenie, bolo také pomerne dosť oduševnené. Jedna vec ma trošku vyrušila, keď som počul tú pasáž o tej plodnosti. My sme boli napadnutí preto, že nejakým spôsobom chceme ju nivočiť alebo jej zabrániť. Ty, naopak, preferuješ riešenia maximálnej podpory plodnosti. Ja by som sa chcel naozaj veľmi otvorene a veľmi konkrétne spýtať, keď sme teda v tom 21. storočí, bol by som rád, keby si mi odpovedal, keby bola taká možnosť, čisto hypoteticky, či by si presadzoval taký názor, že tie sterilizácie treba na Slovensku zakázať en bloc, to znamená aj tie neplatené dobrovoľné aj tie platené, aby sme úplne otvorene teda všetci videli, že kde kto na ktorej strane stojí. Ďakujem pekne.
M. Číž, podpredseda NR SR: (2009-02-04):
Opäť dávam slovo predsedovi výboru pre pôdohospodárstvo, životné prostredie a ochranu prírody poslancovi Jánovi Slabému a žiadam ho, aby uviedol spravodajskú správu.
Poliačik, Martin, poslanec NR SR (2016-05-17):
Ja nie.
Blanár, Juraj, podpredseda NR SR (2022-03-24):
Ďakujem. Pán poslanec, hlasovanie, predpokladám, že zajtra o jedenástej o tomto. (Reakcia spravodajcu.) Áno. Takže prerušujem rokovanie o tomto bode, vážené pani poslankyne, páni poslanci, a zároveň uzatváram dnešný rokovací deň. Zajtra ráno o deviatej hodine budeme pokračovať návrhmi zákonov, ktoré predkladá pán podpredseda vlády Holý. Prajem pekný večer a ďakujem za spoluprácu. (Prerušenie rokovania o 19.09 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 1
Halák, Róbert, poslanec NR SR (2020-07-23):
Ďakujem za slovo, pán predsedajúci. Pani ministerka, ja sa ti chcem poďakovať. Ja som človek z kultúry, som tam už 24 alebo 25 rokov a skutočne viem, aké sú problémy v tej kultúre, a nikdy som sa nevedel dopátrať k tomu, že prečo to tak je a prečo to tak funguje. Teraz si si do niečoho zabŕdla, niečo si našla. Ďakujem ti za toto zhrnutie, ktoré tuto si nám povedala, a bol by som rád, keby aj tieto čísla, ktoré si tu tak nejak naznačila, aj boli, boli zverejnené. Ďakujem ešte raz veľmi pekne, ja si myslím, že tej kultúre treba pomôcť, a keď sa bude správne hospodáriť tam, tak si myslím, že tá kultúra na Slovensku sa posunie vpred. Ďakujem.
Danko, Andrej, predseda NR SR (2017-05-18):
Ďakujem. Ešte raz, pekný večer. (Rokovanie 17. schôdze NR SR sa skončilo o 0.07 hodine.)
Fecko, Martin, poslanec NR SR (2012-06-27):
Ďakujem pekne. Áno, myslím, že je to super myšlienka, že chceme aj našich športovcov oceniť. Takže ja ju každopádne zdieľam. Ale som za to, aby to bolo v širšej diskusii jednoznačne. A diskriminácia jednotlivých druhov športu, myslím si, tiež má čo do toho povedať, aby to bolo jasné, že ktorí sú tí, ktorí nám by mali byť v tejto kategórii podchytení. Myslím si, že práve pri športe, tam si to musí človek odmakať, lebo nezabehnete, nezvíťazíte, pokiaľ si ten tréning odflákate, a to je jedno, či to robíte rok alebo desať, alebo dvadsať rokov. Takže myslím si, že je to zaslúžené. Samozrejme, mám tiež určité výhrady voči veku, odkedy by to malo byť. Takže myslím si, že každopádne nie je to úplne vymakaný zákon, bolo by dobré ho ešte doriešiť, samozrejme, aj s pripomienkovým konaním, ale dajme váhu týmto športovcom, ktorí sa takýmto spôsobom zaslúžili o reprezentáciu našej republiky, pretože myslím si, že šport ešte stále aj v týchto ťažkých chvíľach nášho národa spája národ. Videli sme to teraz na majstrovstvách sveta. A musím povedať, že dáva zabudnúť na tie každodenné trampoty aspoň na niekoľko tých hodín alebo dní, keď môže z toho športu aj ten, ktorý má tie minimálne príjmy, trošku zabudnúť na ten svoj každodenný život. Takže som za to, aby sa s týmto zákonom niečo robilo, ale musí sa ešte dopracovať a dopíliť. Ďakujem pekne.
Vašečka, Richard, poslanec NR SR (2017-04-07):
Ďakujem za slovo. Tak začnem od konca. Môžem vás uistiť, že mám pomerne dobrý prehľad o financiách na politickú činnosť, a to, čo ste povedali, je osočovanie a krivé obvinenie. Druhá vec, ja som povedal... (Reakcia z pléna.) Nie, o tých peniazoch za politickú činnosť. O využití peňazí na politickú činnosť, nie je to tak, nie je to tak. Druhá vec, pán predseda, vo všetkej úcte, nenajali sme vás ako politického poradcu o tom, ako máme robiť politiku. Môžete mať svoj názor, vystupujete, samozrejme, nech sa páči, ale my budeme robiť politiku tak, ako uznáme za vhodné, našu opozičnú politiku. Čiže ďakujeme za rady, zariadime sa. Tretia vec, posledná, najpozitívnejšia, je, že ma teší podpora tej vecnej téme a budem veľmi rád, keď vládna koalícia túto tému presadí, len je otázka, že prečo napríklad SMER, ktorý bol, váš hlavný koaličný partner, ktorý bol v minulom volebnom období tu vo veľkej sile 83 hlasov a mohol zmeniť čokoľvek a nepotreboval žiadnych partnerov, minimálne politických, tak nič v tom nepohol. Čiže držím vám palce, nech sa to podarí presadiť, ale máme obavy, že ak my tie témy nepripomíname, priamo ich netlačíme, tak by sme sa nikdy nedočkali. Ďakujem.
Štefanec, Ivan, poslanec NR SR (2014-02-13):
Ďakujem, pani podpredsedníčka. Nuž, pán minister, tak ako aj predseda vlády, aj vy ste svojím vystúpením len potvrdili politickú zodpovednosť SMER-u za túto kauzu. Ani predseda vlády, ani vy ste nevysvetlili zásadnú vec, prečo bol odvolaný minister, ktorý chcel zrušiť pre Slovensko nevýhodný kšeft. Ešte 5. mája 2009 vyhlásil vtedajší minister Chrbet, že vyrokoval zrušenie kontraktu bez dopadu čo i len jediného centu na Slovensko. Šiesteho mája 2009, deň po tom, čo to minister vyhlásil, prišiel vtedajší premiér Fico za prezidentom s návrhom na jeho odvolanie. Do 24 hodín po tom, čo chcel vyrokovať, čo oznámil vyrokovanie pre Slovensko nevýhodného a špinavého kšeftu. Myslím si, že tento argument ste sa ani nepokúsili spochybniť, pretože je nespochybniteľný, a ani ste sa ho nepokúsili vysvetliť, pretože z vašej strany je nevysvetliteľný. Keď sa pýtate, prečo je dnes táto kauza témou dňa, nuž aj preto, že 13. januára tohto roku, takto pred mesiacom polícia potvrdila, že dostala od justičných orgánov Švajčiarska výpisy z účtov, prevodné príkazy a výpisy k obchodným spoločnostiam. Čiže informácia o tom, kto stojí za týmto špinavým kšeftom. A tak, ako aj pred mesiacom, hovoríme aj dnes, že verejnosť má právo dozvedieť sa, kto sa obohatil na úkor občanov. Preto sme zvolali mimoriadnu schôdzu a preto dnes odvolávame premiéra, pretože vaši poslanci znemožnili debatu na túto tému pre týždňom v tejto snemovni. Takže hovorme k veci a budem rád, keď v ďalšom priebehu schôdze vy a vaši poslanci sa budú vyjadrovať k týmto faktom. Ďakujem.
P. Paška, predseda NR SR: (2007-10-25):
(Hlasovanie.) 146 prítomných, všetci boli za. Konštatujem, že bod č. 1 z pozmeňujúceho návrhu pána poslanca Urbániho sme schválili. Ďalej.
Bugár, Béla, podpredseda NR SR (2018-10-24):
Pán poslanec Grendel.
Hrnčiar, Andrej, podpredseda NR SR (2019-05-14):
Prosím, prezentujme sa a hlasujme. (Hlasovanie) Prítomných 142, za 75, proti 47, zdržalo sa 19, nehlasoval 1. Konštatujem, že sa Národná rada uzniesla, že tento návrh zákona prerokuje v druhom čítaní.
Laššáková, Jana, podpredsedníčka NR SR (2015-09-16):
Pán poslanec Mikloško, nech sa páči.
Bugár, Béla, podpredseda NR SR (2016-11-24):
Pán poslanec Číž.